
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη προστατευτικών δασών Δήμου Νάουσας. 1 

Έγκριση τοπικού ρυμοτομικού σχεδίου για ανέγερση 
Κτιρίων Διοίκησης και Κοινής Ωφέλειας Δ.Δ. Γεννα- 
δίου Δήμου Νότιας Ρόδου νήσου Ρόδου Ν. Δωδεκα- 
νήσου. 2 


Προσδιορισμός της χρήσης γης του αγροτεμαχίου με 
αρ. 214γ του αγροκτήματος Παρανεστίου του δήμου 
Παρανεστίου, έκτασης 6355,5 τ.μ., ιδιοκτησίας του 
Δημοσίου, που πρόκειται να παραχωρηθεί στο Δα¬ 
σαρχείο Δράμας, ως χώρου για την ανέγερση εγκα¬ 


ταστάσεων στέγασης Δασονομείου Παρανεστίου. 3 
Κήρυξη απαλλοτρίωσης ιδιοκτησιών του έργου «Βελτί¬ 
ωση - Διαπλάτυνση της 10ης Επαρχιακής Οδού στο 
τμήμα Νέα Πέραμος - Εγνατία Οδός». 4 


Κήρυξη απαλλοτρίωσης ιδιοκτησιών του έργου: «Βελτί¬ 
ωση - Διαπλάτυνση της Επαρχιακής Οδού Χρυσού- 
πολη - Παράκαμψη Ερατεινού και Κόμβου με Επαρχι¬ 
ακή Οδό προς αεροδρόμιο ΜΕΓΑΣ ΑΛΕΞΑΝΔΡΟΣ» 5 
Κήρυξη απαλλοτρίωσης ιδιοκτησιών του έργου: «Παρά¬ 


καμψη οικισμού Ελαιοχωρίου». 6 

Α ΠΟΦΑΣΕΙ Σ 

Αριθ. 5259 (1) 


Κήρυξη προστατευτικών δασών Δήμου Νάουσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 3200/1955 «Περί Διοικητικής Αποκέ¬ 
ντρωσης» όπως τροποποιήθηκαν και συμπληρώθηκαν με το 
ν.δ. 532/1970 καθώς και αυτές των διαταγμάτων 709/1970, 
192/1972, 332/1983 και 94/1993 «Περί καθορισμού αρμοδιο¬ 
τήτων». 

2. Το π.δ. 1213/1981 «Περί αναδιοργανώσεως των Δασι¬ 
κών Υπηρεσιών του Υπ. Γεωργίας» όπως τροποποιήθηκε 
με τα όμοια αυτού 402/1988, 422/1991, 46/1991, 352/1991 και 
242/1993. 

3. Το ν. 2240/1994 «Περί συμπληρώσεως διατάξεων για τη 
Νομαρχιακή Αυτοδιοίκηση και άλλων ομοίων». 

4. Το ν. 2503/1997 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις». 

5. Τα αρθρα 69, 70, 71 του ν.δ. 86/1969 «Περί Δασικού 
Κώδικα» όπως αντικαταστάθηκαν κ,λ.π. με τα άρθρα 4, 21 
του ν. 3208/2003, άρθρο 31 π.δ. 19.11.1928 «Περί διαχείρισης 
δασών». 


\\_ 

6. Τις υπ’ αριθμ. 863/2005, 901/2004 αναφορές του Δα¬ 
σαρχείου Νάουσας και Διευθύνσεως Δασών Νομού Ημαθίας 
αντιστοίχως με τις οποίες εισηγούνται την κήρυξη εκτάσεων 
του Δήμου Νάουσας ως προστατευτικών. 

7. Την υπ’ αριθ. 116162/5886/7.12.2004 διαταγή του Υπ. Αγρο¬ 
τικής Ανάπτυξης και Τροφίμων. 

8. Την υπ’ αριθμ. 5631/27.6.2000 (ορθή επανάληψη) απόφα¬ 
σή μας «Περί κατανομής αρμοδιοτήτων σε θέματα δασών 
κ.λ.π.», αποφασίζουμε: 

Κηρύσσουμε ως προστατευτικό το δάσος του Δήμου Νά¬ 
ουσας εκτάσεως 968 Ηα με τις παρακάτω διευκρινίσεις: 

α) Από την έκταση των 968 Ηα, κηρύσσεται ως προστατευ¬ 
τικό περιαστικό δάσος έκταση 478 Ηα, που καταλαμβάνουν 
οι συστάδες 43 α,β, 44 α,β, 45 α και 52 όπως φαίνονται στο 
δασοπονικό χάρτη της διαχειριστικής μελέτης του Δημο¬ 
τικού Δάσους Νάουσας που εγκρίθηκε με την υπ’ αριθμ. 
6270/8.7.2005 απόφαση της Περιφέρειας Κεντρικής Μακε¬ 
δονίας, διότι ανήκουν στις περιπτώσεις γ και ε, του άρθρου 
69 του ν.δ. 86/1969 όπως τροποποιήθηκε με το άρθρο 4 του 
ν. 3208/2003. 

Πρόκειται για δάσος πάρκο που θα χρησιμεύσει για ανα¬ 
ψυχή των κατοίκων της πόλης Νάουσας, των επισκεπτών και 
εκδρομέων της περιοχής, για σωματική άσκηση, πνευματική 
ανάταση, για τη συγκράτηση του εδάφους κ.λπ. 

β) Η υπόλοιπη έκταση των 490 Ηα κηρύσσεται ως απολύ¬ 
τως προστατευτικό δάσος που καταλαμβάνουν οι συστάδες 
3β, 45β, 50β, 51α, β, 55 α,β,γ όπως φαίνονται στο δασοπονικό 
χάρτη της διαχειριστικής μελέτης του Δημοτικού δάσους 
Νάουσας που εγκρίθηκε με την υπ’ αριθμ. 6270/8.7.2004 από¬ 
φαση της Περιφέρειας Κεντρικής Μακεδονίας, διότι ανήκουν 
στις περιπτώσεις α, β, γ και δ του άρθρου 69 του ν.δ. 86/1969 
όπως τροποποιήθηκε με το άρθρο 4 του ν. 3208/2003. 

Πρόκειται για δάση που επιβάλλεται η προστασία και εξα¬ 
σφάλιση της δίαιτας των πηγών, ρευμάτων, χειμάρρων, των 
επικλινών εδαφών κατά των διαβρώσεων, χαραδρώσεων και 
παρασύρσεως του εδάφους κ.λπ. 

γ) Η όλη έκταση του δάσους των 968 Ηα που κηρύσσεται 
ως προστατευτικό φαίνεται στο τοπογραφικό σχεδιάγραμμα 
- χάρτη του Δασαρχείου Νάουσας με ημερομηνία 19.4.2005 
που αποτελεί αναπόσπαστο μέρος της παρούσας απόφα¬ 
σής μας. 

δ) Η διαχείριση του προστατευτικού αυτού δάσους θα 
γίνεται σύμφωνα με τις διατάξεις περί διαχειρίσεως προ¬ 
στατευτικών δασών. 

ε) Η κάθε είδους επέμβαση και αλλαγή χρήσεως στο προ¬ 
στατευτικό αυτό δάσος θα γίνεται σύμφωνα με τις διατάξεις 
των περί Δασών νόμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Νοεμβρίου 2005 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

Αριθ. ΟΙΚ 1571 (2) 

Έγκριση τοπικού ρυμοτομικού σχεδίου για ανέγερση 
Κτιρίων Διοίκησης και Κοινής Ωφέλειας Δ.Δ. Γεν¬ 
ναδίου Δήμου Νότιας Ρόδου νήσου Ρόδου Ν. Δω- 
δεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1) Το ν.δ. 17.7.1923 (Α' 223), τα άρθρα 3, 9, 11, 70 περί 
«Σχεδίων πόλεων, κωμών κλπ» όπως μεταγενέστερα 
τροποποιήθηκε, συμπληρώθηκε και ισχύει σήμερα. 

2) Το άρθρο 26 του ν. 1337/1983 (ΦΕΚ 33/Α/14.3.1983) 
«ΘΕΣΕΙΣ ΚΤΙΡΙΩΝ ΔΗΜΟΣΙΩΝ Η ΚΟΙΝΩΦΕΛΩΝ ΣΚΟΠΩΝ 
ΕΚΤΟΣ ΣΧΕΔΙΟΥ», όπως μεταγενέστερα τροποποιήθηκε, 
συμπληρώθηκε και ισχύει σήμερα. 

3) Το άρθρο 21 του π.δ./3.4.1929 (ΦΕΚ 155/Α/22.4.1929) 
«Δικαιολογητικά στοιχεία απαιτούμενα προς συζήτη- 
σιν του σχεδίου ρυμοτομίας και των τροποποιήσεων 
αυτού». 

4) Τις Εγκυκλίους 1/1961, 8/1975, 43/1980 του Υ.ΠΕ. 
ΧΩ.ΔΕ. 

5) Το ν. 1577/1985 (ΦΕΚ 210 Α718.12.1986) περί «Γενικού 
Οικοδομικού Κανονισμού», όπως αυτός τροποποιήθη¬ 
κε με το ν. 2831/2000 (ΦΕΚ 140Α'/13.6.2000) και ισχύει 
σήμερα. 

6) Το ν. 51/1987 (ΦΕΚ 26 Α/6.3.1987) για τον «καθορισμό 
των περιφερειών της χώρας κ.λπ.». 

7) Το ν. 3200/1955, άρθρο 8, περί «διοικητικής αποκε- 
ντρώσεως». 

8) Το ν. 2503/1997 (ΦΕΚ 107Α730.5.1997) περί «Διοίκη¬ 
σης, Οργάνωσης, στελέχωσης της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλων 
διατάξεων». 

9) Το π.δ. 10 (ΦΕΚ 10Α/20.1.2000) «περί Ιδρύσεως Τμή¬ 
ματος Περιβάλλοντος και Χωροταξίας Δωδεκανήσου 
στη Περιφέρεια Νοτίου Αιγαίου». 

10) Το ν. 2508/97 (ΦΕΚ 124 Α713.6.1997) περί «βιώσιμης 
οικιστικής ανάπτυξης των πόλεων και οικισμών της χώ¬ 
ρας και άλλων διατάξεων». 

11) Το ν. 2690/1999 (ΦΕΚ 45 Α79.3.1999) περί «Κύρωσης 
του κώδικα διοικητικής διαδικασίας και άλλων διατά¬ 
ξεων». 

12) Την Εγκύκλιο 84/11.12.2000 του Υ.ΠΕ.ΧΩ.ΔΕ. 

13) Την υπ’ αριθμ. 235/2005 απόφαση του Δημοτικού 
Συμβουλίου του Δήμου Νότιας Ρόδου. 

14) Την από 13.12.2005 (Πράξη, 5η Συνεδρίαση) ομό¬ 
φωνη γνωμοδότηση του Περιφερειακού Συμβουλίου 
Χωροταξίας Οικισμού και Περιβάλλοντος (Π.Σ.Χ.Ο.Π.) 
του Τμήματος ΠΕ.ΧΩ. Δωδεκανήσου. 

15) Το γεγονός ότι με την απόφαση αυτή δεν προ- 
καλείται δαπάνη σε βάρος του προϋπολογισμού του 
Δημοσίου και του Δήμου Νότιας Ρόδου. 

Επειδή 

Με τη σχετική αίτηση ζητείται η έγκριση τοπικού ρυ¬ 
μοτομικού σγεδίου, για ανέγερση Κτιρίων Διοίκησης 
και Κοινής Ωφέλειας Δ.Δ. Γενναδίου Δήμου Νότιας Ρό¬ 
δου νήσου Ρόδου Ν. Δωδεκανήσου, με τον καθορισμό 
χρήσεων γης και έγκρισης όρων δόμησης, όπως οι πα¬ 


ραπάνω ρυθμίσεις φαίνονται στα τέσσερα (4) σχετικά 
χρωματισμένα πρωτότυπα διαγράμματα σε κλίμακα 
1:500, στα οποία καθορίζονται και τα όρια του τοπικού 
ρυμοτομικού σχεδίου με διακεκομμένη γραμμή, όπως 
το υπόμνημα του χάρτη, αποφασίζουμε: 

Την έγκριση τοπικού ρυμοτομικού σχεδίου για ανέγερ¬ 
ση Κτιρίων Διοίκησης και Κοινής Ωφέλειας Δ.Δ. Γενναδί- 
ου Δήμου Νότιας Ρόδου νήσου Ρόδου Ν. Δωδεκανήσου 
και συγκεκριμένα: 

Α. Το πολεοδομικό σχέδιο με τον καθορισμό οικο¬ 
δομήσιμων χώρων, οδών, χώρου στάθμευσης, όπως οι 
παραπάνω ρυθμίσεις φαίνονται στα τέσσερα (4) σχετι¬ 
κά χρωματισμένα πρωτότυπα διαγράμματα σε κλίμακα 
1:500, στα οποία καθορίζονται και τα όρια του τοπικού 
ρυμοτομικού σχεδίου με διακεκομμένη γραμμή, όπως 
το υπόμνημα του χάρτη, όπως έχουν θεωρηθεί από τον 
Δήμαρχο Νότιας Ρόδου και όπως φαίνεται στο συνημ¬ 
μένο τοπογραφικό διάγραμμα που έχει θεωρηθεί με την 
υπ’ αριθμό 1512/9.12.2005 πράξη του προϊσταμένου του 
τμήματος ΠΕ.ΧΩ. Δωδεκανήσου. 

Β. Τον πολεοδομικό κανονισμό ως ακολούθως: 

1. Στους οικοδομήσιμους χώρους που χαρακτηρίζονται 
στα διαγράμματα της προηγούμενης παραγράφου με 
στοιχεία Ο.Τ.1, επιτρέπονται οι χρήσεις όπως προσδι¬ 
ορίζονται από το άρθρο 4 του π.δ/23.2.1987 (ΦΕΚ-166/ 
Δ/6.3.1987) και στα υπόλοιπα επιτρέπεται η στάθμευση 
και χώροι πρασίνου. 

2. Οι όροι δόμησης καθώς και ο συντελεστής δόμησης 
στο Ο.Τ. 1, όπως αυτό φαίνεται στα διαγράμματα της 
παραγράφου Α, ορίζονται ως εξής: 

I. Αρτιότητα: 2.000,00 τ.μ. 

II. Μέγιστη κάλυψη: 30% 

III. Συντελεστής δόμησης: 0,40 

IV. Μέγιστο ύψος κτιρίων 10,50 μ. για διώροφα (εφόσον 
το ποσοστό επιφάνειας κτιρίων ύψους μεγαλύτερου από 
7,50 μ είναι μικρότερο από 30% της πραγματοποιούμε¬ 
νης κάλυψης) και 4,00 μ για μονώροφα. 

V. Πλάγιες αποστάσεις: 5,00 μ (μέσα στην πλάγια 
απόσταση επιτρέπονται ασκεπείς εξωτερικές σκάλες 
πλάτους έως 1,20 μ και σκίαστρα ηλιοπροστασίας). 

3. Επιπλέον των ανωτέρω ισχύουν τα εξής: 

I. Ως αφετηρία μέτρησης υψών θεωρείται η στάθμη 
της δημοτικής οδού. 

II. Για την έκδοση οικοδομικών αδειών απαιτείται η 
έγκριση της ΕΠΑΕ. Απαγορεύονται οι φωτεινές επιγρα¬ 
φές - διαφημίσεις. Επιτρέπονται μόνο επιγραφές ή και 
διαφημίσεις με διαστάσεις που θα καθορίζονται από 
την ΕΠΑΕ. 

III. Κατά τα λοιπά ισχύει ο ν. 1577/85 (ΓΟΚ) όπως τρο¬ 
ποποιήθηκε και ισχύει σήμερα. 

Η ισχύς της παρούσας αρχίζει από την δημοσίευση 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 14 Δεκεμβρίου 2005 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

Αριθ. ΔΠ Π 5835 (3) 

Προσδιορισμός της χρήσης γης του αγροτεμαχίου με 
αρ. 214γ του αγροκτήματος Παρανεστίου του δήμου 
Παρανεστίου, έκτασης 6.355,5 τ.μ., ιδιοκτησίας του 
Δημοσίου, που πρόκειται να παραχωρηθεί στο Δα¬ 
σαρχείο Δράμας, ως χώρου για την ανέγερση εγκα¬ 
ταστάσεων στέγασης Δασονομείου Παρανεστίου . 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1) Την υπ’ αριθμ. 7/31.3.1995 απόφαση του Νομαρχια¬ 
κού Συμβουλίου Δράμας (ΦΕΚ 658/26.7.1995 τ.Β') «Ορ¬ 
γανισμός εσωτερικής οργάνωσης και λειτουργίας του 
Νομαρχιακού Διαμερίσματος Δράμας» όπως τροποποι¬ 
ήθηκε με τις μεταγενέστερες διατάξεις. 

2) Την απόφαση Νομαρχιακού Συμβουλίου Δράμας υπ’ 
αριθμ. 182/12.1.2005 «Περί ορισμού Αντινομαρχών κ.λπ.». 

3) Τις διατάξεις του ν. 1512/1985 και ειδικότερα το άρ¬ 
θρο 3, που αναφέρεται στη διαδικασία αλλαγής χρήσης 
δημοσίων εκτάσεων. 

4) Τις θετικές γνωμοδοτήσεις των αρμοδίων υπηρε¬ 
σιών. 

5) Την ομόφωνη θετική απόφαση του δήμου Παρανε¬ 
στίου υπ’ αριθμ. 200/2005 της 7.9.2005. 


6) Την ομόφωνη θετική γνωμοδότηση του Συμβουλίου 
Χωροταξίας Οικισμού και Περιβάλλοντος Δράμας υπ’ 
αριθμ. 48/2005 της 13.12.2005, αποφασίζουμε: 

Τον προσδιορισμό της χρήσης γης του αγροτεμαχίου 
με αρ. 214γ του αγροκτήματος Παρανεστίου του δήμου 
Παρανεστίου, έκτασης 6.355,5 τ.μ., ιδιοκτησίας του Δη¬ 
μοσίου, που πρόκειται να παραχωρηθεί στο Δασαρχείο 
Δράμας, ως χώρου για την ανέγερση εγκαταστάσεων 
στέγασης Δασονομείου Παρανεστίου . 

Με την απόφαση αυτή δεν εξετάζεται και δεν δίνεται 
δικαίωμα παραχώρησης στην αναφερόμενη υπηρεσία. 
Το δικαίωμα αυτό εξετάζεται από τις αρμόδιες για την 
παραχώρηση υπηρεσίες. 

Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού ή του δημοτικού 
προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως, ισχύει δε από την ημέρα δημοσίευσης. 

Δράμα, 16 Δεκεμβρίου 2005 

Ο Νομάρχης 
ΚΩΝ/ΝΟΣ ΕΥΜΟΙΡΙΔΗΣ 




εΟΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα 
έγινε σμίκρυνση κατά ποσοστό ·7 Ζ- % 

Αριθ. 109 (4) 

Κήρυξη απαλλοτρίωσης ιδιοκτησιών του έργου «Βελτί¬ 
ωση - Διαπλάτυνση της 10ης Επαρχιακής Οδού στο 
τμήμα Νέα Πέραμος - Εγνατία Οδός». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΚΑΒΑΛΑΣ 

Έχοντας υπόψη: 

α) Τις διατάξεις του ν. 2882/2.2.2001 «Κώδικας ανα¬ 
γκαστικών απαλλοτριώσεων ακινήτων» σε συνδυασμό 
με το ν. 653/1977 και το π.δ. 929/1979 «περί εκτελέσεως 
του άρθρου 1 του ν. 653/1977». 

β) Την προφορική εισήγηση του εκπροσώπου της Δ/ 
νσης Τεχνικών Υπηρεσιών. 

γ) Το έγγραφο της Δ/νσης Τεχνικών Υπηρεσιών υπ’ 
αριθμ. 07/3498/14.9.2005 και την Ορθή Επανάληψη αυ¬ 
τού. 

ε) Την απόφαση του Νομάρχη Καβάλας υπ’ αριθμ. 
07/254/19.1.2005. 

στ) Το ΦΕΚ 951/5.9.2005. 

ζ) Το έγγραφο της Δ/νσης Τεχνικών Υπηρεσιών 07/ 
3281/9.8.2005. 

η) Την προηγούμενη απόφασή του υπ’ αριθμ. 91/2005 
(πρακτικό 15/15.8.2005) και 

0) Την προηγούμενη απόφασή του υπ’ αριθμ. 8/2005 
(πρακτικό 03/21.1.2005), αποφασίζει ομόφωνα: 

Τη συμπλήρωση της προηγούμενης απόφασής του, υπ’ 
αριθμ. 8/21.1.2005 «Λήψη απόφασης κήρυξης απαλλοτρί¬ 
ωσης ιδιοκτησιών του έργου: Βελτίωση - Διαπλάτυνση 
της 10ης Επαρχιακής Οδού στο τμήμα Νέα Πέραμος 
- Εγνατία Οδός», η οποία διαμορφώνεται πλέον και 
διατυπώνεται όπως παρακάτω: 

Κηρύσσει υπέρ του Νομαρχιακού Διαμερίσματος Κα¬ 
βάλας της Νομαρχιακής Αυτοδιοίκησης Δράμας - Κα¬ 
βάλας - Ξάνθης, την αναγκαστική απαλλοτρίωση έκτασης 
συνολικού εμβαδού 16.799,70 μ 2 που βρίσκεται στο Δ. Δ. Ν. 
Περάμου του Δήμου Ελευθερών, που απεικονίζεται με κλί¬ 
μακα 1:500 στα από 16.12.2002 κτηματολογικά διαγράμματα 
και εμφανίζονται στους αντίστοιχους κτηματολογικούς 
πίνακες, τους οποίους έχει συντάξει η Α.Ε.Ν.Α. Καβάλας 
και έχει θεωρήσει ο αναπληρωτής προϊστάμενος Δ.Τ.Υ.Ν.Δ. 
Καβάλας Ευστράτιος Καλπακίδης, την 16.12.2002. 

Η κήρυξη της απαλλοτρίωσης κρίνεται απολύτως 
αναγκαία για λόγους δημόσιας ωφέλειας και ειδικότερα 
για την υλοποίηση του έργου: «ΒΕΛΤΙΩΣΗ- ΔΙΑΠΛΑ- 
ΤΥΝΣΗ ΤΗΣ 10ης ΕΠΑΡΧΙΑΚΗΣ ΟΔΟΥ ΣΤΟ ΤΜΗΜΑ ΝΕΑ 
ΠΕΡΑΜΟΣ- ΕΓΝΑΤΙΑ ΟΔΟΣ». 

Στην υπό απαλλοτρίωση έκταση προβάλλουν δικαιώ¬ 
ματα κυριότητας οι: 

1. ΚΟΝΤΟΔΗΜΟΣ ΚΩΝ/ΝΟΣ 

2. ΟΙΚΟΝΟΜΙΔΗΣ ΙΩΑΝΝΗΣ 

3. ΚΟΚΟΝΑΚΗΣ ΦΩΤΙΟΣ, κ.λ.π., σύμφωνα και με την 
Απόφαση του Νομάρχη Καβάλας, υπ’ αριθμ. 07/254/ 
19.1.2005, η οποία δημοσιεύθηκε στο ΦΕΚ 951/15.9.2005, 
όπως εμφανίζονται στους συνημμένους κτηματολογι- 
κούς πίνακες. 

Της παρούσας θ’ ακολουθήσουν οι προβλεπόμενες από 
τον νόμο ανακοινώσεις, κοινοποιήσεις, δημοσιεύσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 22 Δεκεμβρίου 2005 

Ο Πρόεδρος Ν.Σ. 

ΜΗΝΑΣ ΒΛΑΣΤΑΡΗΣ 


Αριθ. 111 (5) 

Κήρυξη απαλλοτρίωσης ιδιοκτησιών του έργου: «Βελτίω¬ 
ση - Διαπλάτυνση της Επαρχιακής Οδού Χρυσούπο- 
λη - Παράκαμψη Ερατεινού και Κόμβου με Επαρχιακή 
Οδό προς αεροδρόμιο ΜΕΓΑΣ ΑΛΕΞΑΝΔΡΟΣ». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΚΑΒΑΛΑΣ 

Έχοντας υπόψη: 

α) Τις διατάξεις του ν. 2882/2.2.2001 «Κώδικας ανα¬ 
γκαστικών απαλλοτριώσεων ακινήτων» σε συνδυασμό 
με το ν. 653/1977 και το π.δ. 929/1979 «περί εκτελέσεως 
του άρθρου 1 του Ν. 653/1977». 

β) Την προφορική εισήγηση του εκπροσώπου της Δ/ 
νσης Τεχνικών Υπηρεσιών. 

γ) Το έγγραφο της Δ/νσης Τεχνικών Υπηρεσιών υπ’ 
αριθμ. 07/3496/14.9.2005. 

δ) Την απόφαση του Νομάρχη Καβάλας υπ’ αριθμ. 
07/2153/1.6.2005. 

ε) Το ΦΕΚ 951/5.9.2005. 

στ) Την προηγούμενη απόφασή του υπ’ αριθμ. 65/ 
28.6.2005 (πρακτικό 12/28.6.2005), αποφασίζει ομόφωνα: 

Τη συμπλήρωση της προηγούμενης απόφασής του, 
υπ’ αριθμ. 65/28.6.2005 «Λήψη απόφασης κήρυξης απαλ¬ 
λοτρίωσης ιδιοκτησιών του έργου ΒΕΛΤΙΩΣΗ, ΔΙΑΠΛΑ- 
ΤΥΝΣΗ ΤΗΣ ΕΠΑΡΧ. ΟΔΟΥ ΧΡΥΣΟΥΠΟΛΗ-ΠΑΡΑΚΑΜΨΗ 
ΕΡΑΤΕΙΝΟΥ ΚΑΙ ΚΟΜΒΟΥ ΜΕ ΕΠΑΡΧΙΑΚΗ ΟΔΟ ΠΡΟΣ 
ΑΕΡΟΔΡΟΜΙΟ «ΜΕΓΑΣ ΑΛΕΞΑΝΔΡΟΣ», η οποία διαμορ¬ 
φώνεται πλέον και διατυπώνεται όπως παρακάτω: 

Κηρύσσει υπέρ του Νομαρχιακού Διαμερίσματος Κα¬ 
βάλας της Νομαρχιακής Αυτοδιοίκησης Δράμας - Καβά¬ 
λας - Ξάνθης, την αναγκαστική απαλλοτρίωση έκτασης 
συνολικού εμβαδού 11.994,39 μ 2 που βρίσκεται στο Δ.Δ. 
Ερατεινού του Δήμου Χρυσούπολης, και απεικονίζεται 
με κλίμακα 1: 500 στα από 24.1.2005 κτηματολογικά δι¬ 
αγράμματα και στον αντίστοιχο κτηματολογικά πίνακα, 
που συνέταξε η Δ/νση Τεχνικών Υπηρεσιών του Ν. Δ. 
Καβάλας και έχει θεωρήσει ο αναπλ. Πρ/νος Δ.Τ.Υ.Ν.Δ. 
Καβάλας Ευστράτιος Καλπακίδης, της Δ/νσης Τ εχνικών 
Υπηρεσιών του Ν.Δ. Καβάλας. 

Η κήρυξη της απαλλοτρίωσης κρίνεται απολύτως 
αναγκαία για λόγους δημόσιας ωφέλειας και ειδικότε¬ 
ρα για την υλοποίηση του έργου «ΒΕΛΤΙΩΣΗ, ΔΙΑΠΛΑ- 
ΤΥΝΣΗ ΤΗΣ ΕΠΑΡΧ.ΟΔΟΥ ΧΡΥΣΟΥΠΟΛΗ- ΠΑΡΑΚΑΜΨΗ 
ΕΡΑΤΕΙΝΟΥ ΚΑΙ ΚΟΜΒΟΥ ΜΕ ΕΠΑΡΧΙΑΚΗ ΟΔΟ ΠΡΟΣ 
ΑΕΡΟΔΡΟΜΙΟ «ΜΕΓΑΣ ΑΛΕΞΑΝΔΡΟΣ». 

Στην υπό απαλλοτρίωση έκταση προβάλλουν δικαιώ¬ 
ματα κυριότητας οι: 

1. ΦΡΑΓΓΟΥΛΗΣ ΚΩΝ/ΝΟΣ 

2. ΕΛΛΗΝΙΚΟ ΔΗΜΟΣΙΟ 

3. ΤΣΑΜΑΡΗΣ ΣΤΑΥΡΟΣ 

4. ΛΑΔΑΚΗΣ ΑΝΤΩΝΙΟΣ 

5. ΚΑΡΕΛΛΗΣ ΦΩΤΙΟΣ 

6. ΔΕΛΗΔΗΜΟΣ ΔΗΜΟΣ 

7. ΧΑΤΖΗΓΙΑΝΝΑΚΗΣ ΠΑΥΛΟΣ κ.λ.π., σύμφωνα και με 
την απόφαση του Νομάρχη Καβάλας υπ’ αριθμ. 07/2153/ 
1.6.2005, η οποία δημοσιεύθηκε στο ΦΕΚ 951/5.9.2005 τ. 
Δ', όπως εμφανίζονται στους παραπάνω κτηματολογι- 
κούς πίνακες. 

Της παρούσας θ’ ακολουθήσουν οι προβλεπόμενες 

από το νόμο ανακοινώσεις, κοινοποιήσεις, δημοσιεύ¬ 
σεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 22 Δεκεμβρίου 2005 

Ο Πρόεδρος Ν.Σ. 

ΜΗΝΑΣ ΒΛΑΣΤΑΡΗΣ 

-♦- 

Αριθ. 110 (6) 

Κήρυξη απαλλοτρίωσης ιδιοκτησιών του έργου: «Πα¬ 
ράκαμψη οικισμού Ελαιοχωρίου». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΚΑΒΑΛΑΣ 

Έχοντας υπόψη: 

α) Τις διατάξεις του ν. 2882/2.2.2001 «Κώδικας ανα¬ 
γκαστικών απαλλοτριώσεων ακινήτων» σε συνδυασμό 
με το ν. 653/1977 και το π.δ. 929/1979 «περί εκτελέσεως 
του άρθρου 1 του ν. 653/1977». 

β) Την προφορική εισήγηση του εκπροσώπου της Δ/ 
νσης Τεχνικών Υπηρεσιών. 

γ) Το έγγραφο της Δ/νσης Τεχνικών Υπηρεσιών υπ’ 
αριθμ. 07/3497/14.9.2005 και την Ορθή Επανάληψη αυ¬ 
τού. 

δ) Την απόφαση του Νομάρχη Καβάλας υπ’ αριθμ. 
07/200/17.1.2005. 

ε) Το ΦΕΚ 951/5.9.2005. 

στ) Το έγγραφο της Δ/νσης Τεχνικών Υπηρεσιών 
07/3110/28.7.2005. 

ζ) Την προηγούμενη απόφασή του υπ’ αριθμ. 92/2005 
(πρακτικό 15/15.8.2005) και 

η) Την προηγούμενη απόφασή του υπ’ αριθμ. 9/2005 
(πρακτικό 03/21.1.2005), αποφασίζει ομόφωνα: 

Τη συμπλήρωση της προηγούμενης απόφασής του, 
υπ’ αριθμ. 9/21.1.2005 «Λήψη απόφασης κήρυξης απαλ¬ 


λοτρίωσης ιδιοκτησιών του έργου: Παράκαμψη οικισμού 
Ελαιοχωρίου», η οποία διαμορφώνεται πλέον και διατυ¬ 
πώνεται όπως παρακάτω: 

Κηρύσσει υπέρ του Νομαρχιακού Διαμερίσματος Κα¬ 
βάλας της Νομαρχιακής Αυτοδιοίκησης Δράμας - Καβά¬ 
λας - Ξάνθης, την αναγκαστική απαλλοτρίωση έκτασης 
συνολικού εμβαδού 27.237,32 μ 2 που βρίσκεται στο Δ. Δ 
Ελαιοχωρίου του Δήμου Ελευθερών, που απεικονίζεται 
με κλίμακα 1:1.000 στα από 20.12.2003 κτηματολογικά 
διαγράμματα και εμφανίζονται στους αντίστοιχους 
κτηματολογικούς πίνακες, τους οποίους έχει συντάξει 
η Α.Ε.Ν.Α. Καβάλας και έχει θεωρήσει ο αναπληρωτής 
προϊστάμενος Δ.Τ.Υ.Ν.Δ. Καβάλας Ευστράτιος Καλπα- 
κίδης, την 16.3.2004. 

Η κήρυξη της απαλλοτρίωσης κρίνεται απολύτως ανα¬ 
γκαία για λόγους δημόσιας ωφέλειας και ειδικότερα για 
την υλοποίηση του έργου «ΠΑΡΑΚΑΜΨΗ ΟΙΚΙΣΜΟΥ». 

Στην υπό απαλλοτρίωση έκταση προβάλλουν δικαι¬ 
ώματα κυριότητας οι: 

1. ΦΑΝΑΡΙΩΤΗΣ ΚΥΡΓΙΑΖΗΣ του ΔΗΜΗΤΡΙΟΥ 

2. ΠΑΡΕΣΙΔΗΣ ΑΠΟΣΤΟΛΟΣ του ΚΩΝ/ΝΟΥ 

3. ΚΥΡΗΤΤΟΠΟΥΛΟΣ ΣΤΑΥΡΟΣ του ΓΕΩΡΓΙΟΥ, κ.λ.π., 
σύμφωνα και με την απόφαση του Νομάρχη Καβάλας, 
υπ’ αριθμ. 07/200/17.1.2005, η οποία δημοσιεύθηκε στο 
ΦΕΚ 951/15.9.2005, όπως εμφανίζονται στους παραπάνω 
κτηματολογικούς πίνακες. 

Της παρούσας θ’ ακολουθήσουν οι προβλεπόμενες 
από το νόμο ανακοινώσεις, κοινοποιήσεις, δημοσιεύ¬ 
σεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 22 Δεκεμβρίου 2005 

Ο Πρόεδρος Ν.Σ. 

ΜΗΝΑΣ ΒΛΑΣΤΑΡΗΣ 

